CELEX: 62014TA0521
Language: hu
Date: 2015-12-16 00:00:00
Title: T-521/14. sz. ügy: A Törvényszék 2015. december 16-i ítélete – Svédország kontra Bizottság („528/2012/EU rendelet — Biocid termékek — Intézményi mulasztás megállapítása iránti kereset — Az endokrin rendszert károsító tulajdonságok tudományos kritériumainak meghatározása — A felhatalmazáson alapuló jogi aktusok meghozatalának Bizottság általi elmulasztása — Eljárási kötelezettség”)

8.2.2016   
            
            
               HU
            
            
               Az Európai Unió Hivatalos Lapja
            
            
               C 48/48
            
         A Törvényszék 2015. december 16-i ítélete – Svédország kontra Bizottság
   (T-521/14. sz. ügy) (1)
   
   ((„528/2012/EU rendelet - Biocid termékek - Intézményi mulasztás megállapítása iránti kereset - Az endokrin rendszert károsító tulajdonságok tudományos kritériumainak meghatározása - A felhatalmazáson alapuló jogi aktusok meghozatalának Bizottság általi elmulasztása - Eljárási kötelezettség”))
   (2016/C 048/54)
   Az eljárás nyelve: svéd
   
      Felek
   
   
      Felperes: Svéd Királyság (képviselők: A. Falk, K. Sparrman és L. Swedenborg meghatalmazottak)
   
      Alperes: Európai Bizottság (képviselők: D. Kukovec meghatalmazott, segítője: M. Johansson ügyvéd)
   
      A felperest támogató beavatkozók: Dán Királyság (képviselők: C. Thorning és N. Lyshøj meghatalmazottak); Francia Köztársaság (képviselők: D. Colas és S. Ghiandoni meghatalmazottak); Holland Királyság (képviselők kezdetben: M. Bulterman és M. Noort, később: M. Bulterman és C. Schillemans meghatalmazottak); Finn Köztársaság (képviselő: H. Leppo meghatalmazott); Európai Parlament (képviselők: A. Neergaard és P. Schonard meghatalmazottak), és az Európai Unió Tanácsa (képviselők: M. Moore és A. Norberg meghatalmazottak)
   
      Az ügy tárgya
   
   Annak megállapítására irányuló kérelem, hogy a Bizottság jogellenes módon nem fogadott el az endokrin rendszert károsító tulajdonságok tudományos kritériumainak meghatározására vonatkozó, felhatalmazáson alapuló jogi aktusokat.
   
      Az ítélet rendelkező része
   
   
               1)
            
            
               Az Európai Bizottság megsértette a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendelet 5. cikke (3) bekezdésének első albekezdéséből eredő kötelezettségeit, mivel nem fogadott el az endokrin rendszert károsító tulajdonságok tudományos kritériumainak meghatározására vonatkozó, felhatalmazáson alapuló jogi aktusokat.
            
         
               2)
            
            
               A Törvényszék a Bizottságot kötelezi a saját költségein kívül a Svéd Királyság részérül felmerült költségek viselésére.
            
         
               3)
            
            
               A Dán Királyság, a Francia Köztársaság, a Holland Királyság, a Finn Köztársaság, az Európai Parlament és az Európai Unió Tanácsa maguk viselik saját költségeiket.
            
         
      (1)  HL C 431., 2014.12.1.